ଖ୍ୟାତିନାମା ଇଂଲିଶ ଲେଖକ ଅମିତାଭ ଘୋଷ ଚଳିତ ବର୍ଷ ସାହିତ୍ୟରେ ଦିଆଯାଉଥିବା ସର୍ବୋଚ୍ଚ ପୁରସ୍କାର 'ଜ୍ଞାନପୀଠ ପୁରସ୍କାର' ପାଇବା ପାଇଁ ମନୋନିତ ହୋଇଛନ୍ତି । ଭାଷା କ୍ଷେତ୍ରରେ ଉଲ୍ଲେଖନୀୟ ଅବଦାନ ପାଇଁ ପ୍ରତିବର୍ଷ ଜଣେ ସାହିତ୍ୟକଙ୍କୁ ଏହି ପୁରସ୍କାର ମିଳିଥାଏ । ଶ୍ରୀ ଘୋଷ ୫୪ତମ ଜ୍ଞାନପୀଠ ବିଜେତା ହେବେ । ଏହା ପୂର୍ବରୁ ସେ ସମ୍ମାନଜନକ ପଦ୍ମଶୀ ଓ ସାହିତ୍ୟ ଏକାଡ଼େମୀ ପୁରସ୍କାର ପାଇ ସାରିଛନ୍ତି । ସେ ତାଙ୍କ ଉପନ୍ୟାସରେ ଆଧୁନିକ ଯୁଗକୁ ଐତିହାସିକ ଧାରାରେ ପରିପ୍ରକାଶ କରିଥାନ୍ତି ଏବଂ ଅତୀତକୁ ଭବିଷ୍ୟତ ସହ ପ୍ରାସଙ୍ଗିକ ଭାବେ ସଂଯୋଗ କରିଥାନ୍ତି । ତାଙ୍କ ସାହିତ୍ୟ କୃତିର ଅସାଧାରଣ ଗାମ୍ଭୀର୍ଯ୍ୟ ରହିଛି ବୋଲି ଭାରତୀୟ ଜ୍ଞାନପୀଠ ପକ୍ଷରୁ କୁହାଯାଇଛି । ବିଶିଷ୍ଟ ଔପନ୍ୟାସିକ ତଥା ଜ୍ଞାନପୀଠ ବିଜେତା ପ୍ରତିଭା ରାୟଙ୍କ ଅଧ୍ୟକ୍ଷତାରେ ବସିଥିବା ଚୟନ ବୈଠକରେ ଚଳିତବର୍ଷ ପାଇଁ ଶ୍ରୀ ଘୋଷଙ୍କୁ ମନୋନିତ କରାଯାଇଛି । 'ଶାଡୋ ଲାଇନ୍ସ', 'ଦି ଗ୍ଲାସ ପ୍ୟାଲେସ୍', 'ଦି ହଙ୍ଗ୍ରୀ ଟାଇଡ', ଏବଂ ଇବିସଟ୍ରିଲୋଗୀ, 'ସି ଅଫ୍ ପପିଜ୍', 'ରିଭର ଅଫ୍ ସ୍ମୋକ' ଓ 'ଫ୍ଲେଡ ଅଫ୍ ଫାୟାର' ପୁସ୍ତକ ପାଇଁ ବେଶ୍ ପରିଚିତ । ଜ୍ଞାନପୀଠ ପୁରସ୍କାର ପାଇବା ତାଙ୍କା ପାଇଁ ଶ୍ରେଷ୍ଠ ସମ୍ମାନ ଓ ସେ ଏଥପାଇଁ ବହୁତ ଖୁସି ଥିବାର ଟୁଇଟ କରି ପ୍ରକାଶ କରିଛନ୍ତି । ୧୯୫୬ ମସିହା ଜୁଲାଇ ୧୧ ତାରିଖରେ କୋଲକାତାରେ ଜନ୍ମ ଗ୍ରହଣ କରିଥିବା ଅମିତାଭ ଏବେ ପତ୍ନୀ ଦେବୋରା କେବରଙ୍କ ସହ ନ୍ୟୁୟର୍କରେ ରହୁଛନ୍ତି । ୨୦ରୁ ଅଧିକ ବହି ସେ ଏବେ ପର୍ଯ୍ୟନ୍ତ ଲେଖି ସାରିଛନ୍ତି ।ଏହାସହ ସେ ହେଉଛନ୍ତି ପ୍ରଥମ ଲେଖକ ଯିଏକି ଇଂଲିଶ ଭାଷା ସହିତ୍ୟ ପାଇଁ 'ଜ୍ଞାନପୀଠ ପୁରସ୍କାର ପାଇବେ ।
